open-index/open-wikipedia-markdown huggingface dataset:
Gary Usher

**Gary Lee Usher** (født 14. desember 1938, død 25. mai 1990) var en amerikansk musiker, låtskriver og plateprodusent. Sammen med Brian Wilson skrev han flere sanger for The Beach Boys, blant andre «In My Room», «409» og «Lonely Sea».  Han avsluttet sitt samarbeide med Brian Wilson etter en krangel med Murry Wilson, Brians far og The Beach Boys' manager. Usher produserte album for blant andre The Byrds og Dick Dale, og en rekke surfrock-band. Under innspillinger benyttet han ofte studiomusikere fra The Wrecking Crew. 

Han skrev også sanger sammen med Roger Christian, blant annet til filmer som *Beach Party*, *Muscle Beach Party*, *Bikini Beach*, *Ride the Wild Surf*, *Beach Blanket Bingo*, *Ski Party*, *Beach Ball* og *Catalina Caper*,  samt tre låter for «kongen av surf-gitar» Dick Dale. Han spilte inn og ga ut eget materiale som soloartist gjennom 1960-, 1970- og 1980-tallet, men hans egen musikalske karriere tok aldri helt av.

## Diskografi
### Som produsent (utvalg)
* 1964 *Go Little Honda* (The Hondells)
* 1964 *Hondells* (The Hondells)
* 1965 *Hit City '65* (The Surfaris)
* 1966 *In Action* (Keith Allison)
* 1967 *Younger Than Yesterday* (The Byrds)
* 1967 *Of Cabbages and Kings* (Chad & Jeremy)
* 1968 *Present Tense* (Sagittarius)
* 1968 *The Ark* (Chad & Jeremy)
* 1968 *The Notorious Byrd Brothers* (The Byrds)
* 1968 *Waiting for the Electrician or Someone Like Him* (The Firesign Theatre)
* 1968 *Sweetheart of the Rodeo* (The Byrds)
* 1972 *Wackering heights* (The Wackers)
* 1977 *Going Public* (Bruce Johnston)
* 1984 *Sanctuary* (Celestium)

### Låter (utvalg)
* 1962 «409» (The Beach Boys)
* 1962 «Lonely Sea» (The Beach Boys)
* 1962 «Ten Little Indians» (The Beach Boys)
* 1963 «In My Room» (The Beach Boys)
* 1963 «Beach Party» (Frankie Avalon)
* 1963 «Mag Wheels» (Dick Dale & the Del-Tones)
* 1963 «We'll Run Away» (The Beach Boys)
* 1969 «The Blue Marble» (Sagittarius)
* 1969 «Don't Give in to Him» (Gary Puckett & The Union Gap)
* 1971 «(Friend)Ships» (Gary Usher)
* 1983 «Sanctuary» (Celestium, senere spilt inn av Laura Branigan og Reimy)
* 1986 «Let's Go to Heaven in My Car» (Brian Wilson) (Usher spilte også gitar på sangen)

## Referanser


## Eksterne lenker
* 
* 
* 
* Gary Ushers offisielle nettsted
Bergen kommunes kunstnerpris

**Bergen kommunes kunstnerpris** tildeles fremragende kunstnere med tilknytning til Bergen. 

Vinnere:

* 2011: Danser Alan Lucien Øyen
* 2010: Pianist Leif Ove Andsnes
* 2009: Forfatter Jon Fosse
* 2008: Musiker Ole Hamre
* 2007: Skuespiller Helge Jordal
* 2006: Kunstnerisk leder av Dukkenikkerne, Jack Markussen
* 2005: Performancekunstner Kurt Johannessen

## Referanser
Rødbrun trøffel

**Rødbrun trøffel** (*Tuber rufum*) er en art i trøffelslekta.

Den har underjordiske fruktlegemer som er halvrunde eller uregelmessige og 1–4&nbsp;cm i diameter. Overflaten er rødbrun, gulbrun eller nesten svart. Kjernen er hard og til å begynne med hvit, men blir etterhvert brun med smale, forgrenete årer. Duften er sterk, og trøffelhunder, biller i slekta *[[Leiodes]]* og fluer i slekta *[[Sumpfluer|Suilla]]* kan enkelt finne denne arten.

Rødbrun trøffel danner mykorrhiza med hassel, lind, eik, bjørk og trolig også andre treslag, gjerne på kalkrik mark og skogsmark (kalklindeskog, kalkhasselskog, skogkanter og hager). Lenger sør i Europa kan den også finnes i barskog.

I Norge er rødbrun trøffel kjent fra elleve lokaliteter hvorav de fleste i Oslo-området er fra 1950-årene. Ingen funn er gjort etter 2013, og status er svært usikker. Arten forekommer i kalk-edelløvskog, som er i tilbakegang, men den ser også ut til å trives i hager. I Norsk rødliste for arter 2021 er den plassert i kategorien *datamangel* (DD), men rett plassering kan være både *livskraftig* (LC) eller *kritisk truet* (CR).

## Referanser


## Eksterne lenker
*
Jacob Worm-Müller

**Jacob Worm-Müller** (1834&ndash;1889) var en norsk lege og professor i medisin, mest kjent for å bygge opp faget medisin ved Det Kongelige Frederiks Universitet der han jobbet.

Etter examen artium ved Bergen katedralskole 1852 og cand.med. ved Universitetet i Christiania 1860 var han privatlege frem til 1865, da han reiste til kontinentet for å studere øye- og øresykdommer, samt kurbading som terapi.  I 1873 ble han ansatt i fysiologi ved Det Kongelige Frederiks Universitet og skrev om mineralvann og den svenske legen August Almén. Han startet Fysiologisk Institutt i 1875, og ble derfor professor i 1877, som faren  (brigadeelgen) også var i sin tid, men var astmatiker og døde av lungebetennelse i 1889, 55 år gammel.
Forfatteren Amalie Skram var Jacobs svigerinne, i tiden 1864-82 gift med Jacobs bror Bernt Ulrik August Müller (1837–98), og de fikk i 1864 sønnen Jacob. Jacob og Bernts far var brigadeelge Jacob Worm Skjelderup Müller (1793–1863). Jacobs sønn Jacob S. Worm-Müller (1884–1963) ble professor i historie og ekspert på Unionsoppløsningen i 1905. Jacobs dattersønn var Ole Jacob Worm-Müller Malm, som var medisinsk professor og ble kalt Ole Malm (1910–2005)*
== Verv ==
* [[Det Norske Videnskaps-Akademi]] innvalgt i 1871, også viseformann
* [[Det Norske Medicinske Selskab]], formann 1878–79
* *Archiv for Mathematik og Naturvidenskab'', grunnlegger i 1876 sammen med G. O. Sars og Sophus Lie
* Københavns Universitet, æresdoktor i medisin ved  400-årsjubileum 1879
## Utgivelser
* 
* 
* 
* 
* 
* 

## Referanser
Beatriz

**Beatriz** er et spansk og portugisisk form av kvinnenavnet *[[Beatrix]]*, som antakelig er dannet av det latinske navnet *Viatrix*, en feminin form av mannsnavnet *Viator*, som betød «reisende».

## Utbredelse
*Beatriz* er et vanlig navn i mange land med spansk og portugisisk språk.

|}

## Kjente personer med navnet
Personene i listen er ordnet kronologisk etter fødselsår.
* Beatriz Merino (f. 1947), peruansk politiker
* Beatriz Milhazes (f 1960), brasiliansk kunstner
* Ana Beatriz Barros (f 1982), brasiliansk modell
* Beatriz Luengo (f 1982), spansk skuespiller, sanger og danser
* Beatriz Recari (f 1987), spansk golfspiller
* Beatriz Haddad Maia (f. 1996), brasiliansk tennisspiller

## Referanser


## Eksterne lenker
Deutz AG

**Deutz AG** er en produsent av motorer hjemmehørende i Köln i Tyskland. Selskapet produserer hovedsakelig motorer for landbruksmaskiner, lastebiler, busser, og skipsfart.

AB Volvo eide inntil juli 2017 25 % av aksjene i selskapet.

## Referanser


## Eksterne lenker
*
João

**João** er en portugisisk form av mannsnavnet Johannes, som har opprinnelse i hebraiske Yochanan og betyr «Gud er nådig».

## Utbredelse
João var det mest populære navnet gitt til guttebarn født i Portugal og i Brasil i henholdsvis 2008 og 2007.

|}

## Kjente personer med navnet
Personene i listen er ordnet kronologisk etter fødselsår.
* João Gilberto (f 1931), brasiliansk sanger og gitarist
* João Moutinho (f 1986), portugisisk fotballspiller

## Annen bruk av navnet
* João Pessoa, by i Brasil

## Referanser


## Eksterne lenker
Beskambrosia

**Beskambrosia** (*Ambrosia artemisiifolia*) er en ettårig ugressplante med en oppreist, stiv vekst. Stenglene forgreiner seg fra bakken. De er hårete og bærer motsatte, men lenger oppe spredte, blader. Bladene er stilkete, smalt eggformede og samtidig dobbelt fjærsnittdelte med smale avsnitt. Oversiden er mørk grågrønn, mens undersiden er litt lysere. Blomstringen skjer i september–oktober, hvor man kan finne bittesmå kurver med hannblomster samlet i endestilte aks eller klaser. Hunnblomstene sitter noen få sammen i bladhjørnene lenger nede på stengelen. Fruktene er hornete nøtter uten fnokker.

## Ikke-synlige trekk
Rotnettet består av en slank pælerot og grove, vannrette siderøtter. Plantens pollen er sterkt allergifremkallende. Allergenet er proteinet "Amb a 1", som er et surt, såkalt 38 kDa, ikke-glycosylert protein med 268 aminosyrer.

## Høyde og bredde
1,00 × 0,25 m (100 × 25 cm/år).

## Voksested
Artens opprinnelige hjemsted er godt drenerte grusbanker ved eller i rennende vann overalt fra Newfoundland i nord til Texas i sør. Efter at nybyggerne ryddet den opprinnelige vegetasjonen, har den likevel bredt seg og er i dag en ruderatplante og et ugress. I dalen langs Little Topashaw Creek, nær Atlanta i staten Louisiana finnes den fortsatt sammen med blant annet trompetvin, asklønn, maure, nattlys, amerikaplatan, klatrevillvin, lyssiv, vasseik, giftsumak, *Solidago nemoralis*, svartbjørk og ambratre.

Planten kom til Europa i 20. århundre, sannsynligvis sammen med importerte frø. I løpet av 1980- og 1990-tallet har den spredt seg til de fleste landene i Europa. Flere land har programmer for å bekjempe spredningen aktivt. 

I Norge er det frykt for at arten skal få fotfeste når klimaet blir mildere, for det vil bety en forlengelse av pollenallergisesongen helt til november måned. I Fremmedartslista 2018 er beskambrosia kategorisert som *lav risiko* på grunn av begrenset invasjonspotensial og ingen kjent økologisk effekt.

## Referanser




## Eksterne lenker

* 
* Astma- og allergiforbundet. Beskambrosia En ny allergenspreder i Norge?
Tony Asher

**Tony Asher** (født 2. mai 1939 i London) er en amerikansk låtskriver, musiker og tekstforfatter, mest kjent for sitt samarbeide med Brian Wilson på The Beach Boys-albumet *[[Pet Sounds]]*. Hans oppgave var «oversette» Wilsons tanker til ord, men satte også sitt personlige preg på albumet. Han skrev tekstene til flere av sangene på albumet, blant andre «God Only Knows», «Caroline, No» og «Wouldn't It Be Nice». 

Da Asher var seks måneder gammel flyttet familien til Los Angeles. Som 12-åring begynte han å ta pianotimer, og startet umiddelbart å skrive egne låter. Som tenåring spilte han på lokale klubber. Etter at han sluttet på skolen, jobbet han som tekstforfatter av reklame for reklamebyrået Carson-Roberts. Der arbeidet han blant annet sammen med Terry Gilliam, som senere skulle bli kjent som medlem av Monty Python og som filmregissør. 

Han ble i januar 1966 kontaktet av Brian Wilson, som ba han om å hjelpe til med å skrive låter til et nytt The Beach Boys-album. I løpet av ti dager skrev han tekstene til ti sanger, hvorav åtte ble med på albumet *Pet Sounds*. De to tekstene som ikke kom med, var til «Hang on to Your Ego», som fikk ny tekst av Terry Sachen og ble innspilt som «I Know There's an Answer», og «Good Vibrations», der Ashers tekst ble erstattet av teksten til Mike Love. Originalteksten til «Good Vibrations» ble benyttet på nyinnspillingen av sangen for Brian Wilsons utgivelse *[[Smile (Brian Wilson-album)|Brian Wilson Presents SMiLE]]* i 2004. 

Våren 1994 skrev han og Brian Wilson igjen en rekke sanger sammen, men bare «Everything I Need» og «This Isn't Love» har blitt utgitt fra dette samarbeidet.

## Referanser


## Eksterne lenker
* 
*
Konfliktåret 1791

## Pågående kriger
*Den haitiske revolusjon (1791-1804)
** Haiti på den ene siden.
** Frankrike og De polske legioner på den andre siden.
*Nordvestlige indianerkrig (1785-1795)
**USA på den ene siden.
**Den vestlige konføderasjonen på den andre siden.
*Den russisk-tyrkiske krig (1787-1792)
**Det russiske keiserdømmet og Keiserdømmet Østerrike
**Det osmanske rike
Konfliktåret 1785

## Pågående kriger
*Nordvestlige indianerkrig (1785-1795)
**USA på den ene siden.
**Den vestlige konføderasjonen på den andre siden.

## Hendelser
*7. mars – Fregatten *[[Sprengtporten (fartøy)|Sprengtporten]]* kommer fram til Saint-Barthélemy og svenskene tar øyen i besittelse.
*Napoléon Bonaparte blir løytnant i det franske artilleriet.
Berg skole (Larvik)

**Berg skole** er en barneskole i Helgeroa i Larvik. Skolen ble bygget i 1963, og erstattet da skolene Arøya, Helgeroa, Nevlunghavn, Holhjem og Manvik. I oppstartsåret hadde skolen 193 elever fordelt på ni klasser. I skoleåret 2013/2014 var det 250 elever fordelt på tretten klasser.

## Referanser


## Eksterne lenker
* Hjemmeside
Åke Lilljebjörn

**Åke Lilljebjörn** (født 23. september 1962 i Ludvika) er en tidligere svensk ishockeykeeper og hockeytrener.

Lilljebjörn startet sin karriere i den svenske eliteserien sesongen 1981/1982 da han spilte for Brynäs IF. Etter det spilte han med AIK Hockey, Västra Frölunda, Sverige landslang og Leksands IF, hvor han gjorde det siste spillet i eliteserieni 1998 før han flyttet utenlands til den italienske klubben HC Merano. Han ble senere overført til London Knights og i ligaen i Storbritannia. Det var her at Lilljebjörn startet sin trenerkarriere.

Han har representert Norge på landslaget 71 ganger. Han ble verdensmester i 1987, og deltok for Sverige i Canada Cup i 1987, hvor laget gikk til semifinalen. Han har fått Big Håndtak Brand i ishockey med tallet ett hundre og trettifemte.

Lilljebjörn har vært trener for London Knights, Valbo AIF Hockey, HC Merano i Italia, og er for tiden trener for Söderhamn / Ljusne

## Meritter
* Elite-serien beste lagre prosentpoeng i 1994
* Norsk all-star team i 2000
* Canada Cup bronse i 1987
* VM 1987
* Kopi av svenske Dagbladet Gold Medal 1987
* VM-sølv i 1986
* italiensk mester i 1999

## Klubber
* Ludvika HC 1978-1979 Division 1
* Mora IK 1979-1981 Division 1
* Brynäs IF 1981-1987 Elitserien
* AIK Ishockey 1987-1990 Elitserien
* Västra Frölunda HC 1990-1992 Elitserien/Division 1
* Leksands IF 1992-1995 Elitserien
* HC Reims, 1995-1996, Fransk ligan
* Düsseldorfer EG, 1996-1997, Tysk ligan
* Leksands IF 1997-1998 Elitserien
* HC Merano 1998-1999 Alpenliga/Serie A
* Vålerenga IF 1999-2000 Elitserien Norge
* HC Merano 2000-2002 Coppa Italia/Serie A
* London Knights 2002-2003 Super League Storbritannien

## Referanser


## Eksterne lenker
*
DS «Habil»

**DS «Habil»** var et lasteskip bygget av Stavanger Støberi & Dok som byggenummer 29. Hun ble levert til reder Holdt & Isacsen i august 1896. Videresolgt til Det Stavangerske Dampskibsselskap i februar 1915.

## Krigsforlis

DS «Habil» var på  reise fra Drammen til Leith. Hun møtte 11 andre skip ved Marsteinen for konvoi over nordsjøen. Konvoien avgikk 16. oktober 1917, med Lerwick på Shetland som destinasjon. HMS «Mary Rose» (1915) ledet konvoien sammen med de to to armerte fiskefartøyene «HMS Elise» og «HMS P Fannon». HMS «Strongbow», møtte opp med konvoien på et senere tidspunkt. Tidlig neste morgen, omtrent midt mellom Norge og Shetland, ble konvoien oppdaget av to tyske destroyere SMS «Bremse» og søsterskipet SMS «Brummer». Begge åpnet ild og senket lederskipene HMS «Strongbow» og HMS «Mary Rose». Av 12 skip i konvoien, ble alle de ni skandinaviske senket, deriblant «Habil». Hele mannskapet overlevde senkingen og ble senere tatt til Bergen.

;Konvoien
* DS Lonionier – Belgia
* DS Margrethe – Danmark
* DS «Dagbjørg» – E. B. Aabye – Drammen – Norge   (1 omkommet)
* DS **«Habil»** – Det Stavangerske Dampskibsselkab – Stavanger – Norge   (Ingen omkomne)   
* DS «Kristine» – Johannes Fresvik – Haugesund – Norge   (11 omkommet)
* DS «Silja» – A/S Kragerø v/K. Sandaas – Kragerø – Norge   (3 omkommet)
* DS «Sørhaug» – Stavanger Provianteringsråd v/Brødrene Olsen – Stavanger – Norge   (1 omkommet)
* DS Benclugh – Storbritannia
* DS City of Cork – Storbritainna
* DS Stella – Sverige
* DS Visbur – Sverige
* DS H. Wicander – Sverige

## Kilder
*«Habil» www.sjohistorie.no
*Erling Jensen: *Stavanger Støberi & Dok*, 2008 ISBN 9788292309568
* Det Stavangerske Dampskibsselskab
* Stavanger Støberi & Dok

## Eksterne lenker
* Stavanger Støberi & Dok
Rodrigo

**Rodrigo** er et spansk, portugisisk og italiensk mannsnavn med opprinnelse i det germanske navnet Roderik, som er dannet av *hrod*, «berømmelse», og *rik*, «makt».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Joaquín Rodrigo (1901–1999), spansk komponist og pianist
* Rodrigo Duterte (f. 1945), filippinsk tidligere president 
* Rodrigo Pessoa (f. 1972), brasiliansk sprangrytter
* Rodrigo Santoro (f. 1975), brasiliansk skuespiller
* Rodrigo Moreno (f. 1991), brasiliansk fotballspiller

## Referanser


## Eksterne lenker
Imperial March

**Imperial March** (Darth Vaders tema) er et musikalsk tema fra Star Wars-filmene. Den er komponert av John Williams for filmen *[[Star Wars Episode V: Imperiet slår tilbake]]*. Sammen med temaet til Yoda ble Imperial March først spilt den 29. april, 1980, tre uker før premieren på filmen.

{\key g \minor
\time 4/4
   8. bes'16
4 8. bes'16 2
4 4 4 8. bes'16
4 8. bes'16 2
}
## Referanser


## Eksterne lenker
*
Mora IK

**Mora IK**, **Mora Hockey** er et ishockeylag i Mora i Sverige som spiller i Svenska Hockeyligan. Klubben ble dannet i 1935 etter initiativ fra Gunnar Faleij. Klubben har et herrelag fra og med 2004/2005 sesongen spilte i svenske eliteserien, men gikk ut av sesongen 2007/2008. Før det de hadde i 29 sesonger (1975/1976-2003/2004) har vært en toppklubb i Sveriges nest høyeste divisjon. Mora IK's fan club kalles *Drakarna*.

Mora IK var den første klubben i Dalarna til å spille hockey på den organiserte nivå, tre år foran lokale rival Leksand IF. Klubben debuterte i daværende første divisjon, svenske serien, sesongen 1945/1946, det første laget fra Iowa. Mora IK var også det første laget utenfor Mälardalen regionen for å etablere seg i Sveriges øverste divisjon. Deretter spilte Mora IK 21 av 29 sesonger i toppdivisjonen helt til Elite-serien advent sesongen 1975/1976. Svensk ishockey mesterskapet i 1943 klubben spilte sin første sluttspill kvartfinale og i svenske ishockey mesterskapet i 1950 sin første nasjonale finalen, men tapte med 2-8 til Djurgårdens IF. Sesonger i Sveriges øverste divisjon var 1945/1946-1948/1949, 1950/1951-1951/1952, 1953/1954, 1956/1957-1958/1959, 1962/1963, 1964/1965 og 1966/1967-1974/1975.

Mora IK gikk 1974/1975 sesongen med Västerås IK, Örebro IK, Leksands IF, Bofors IK og Tingsryds AIF fra Sveriges øverste divisjon i serien av rescheduling. Mellom årene 1975-1999 spilte Mora IK i Divisjon 1 Vest, som de vant i 14 sesonger, bortsett fra sesongen 1992/1993 da laget ble funnet i divisjon 1 Øst. Ved 1982/1983 sesongen var de beste lagene i divisjonene for å spille off om opprykk til Elitserien, ble MIK med hvert år. Mellom sesongene 1982/1983-1998/1999 var en videreføring Championship Series til 1. divisjon. For sesongen 1999/2000 ble systemet igjen og Divisjon 1 ble Sveriges tredje høyeste divisjonen. I løpet av årene i divisjon 1 og Championship ble Mora IK for kvalifisering og spille om en plass i Elite League nesten tre sesonger (1983/1984, 1989/1990, 1986/1987). Den fremste maraton tabellen, 1983-2006, presenteres Mora IK til en 4.-plass. Mot slutten av 1990-tallet, laget stadig forbedret og sesongen 2003/2004 klarte å kvalifisere seg til Elite-serien.

## Eksterne lenker
* 
* Mora IK
JS

**JS** eller **js** kan vise til:

* Filnavnendelsen *.js* som brukes for JavaScript- og JScript-filer.
* IATA-koden for Air Koryo
* SI-enhet for Plancks konstant.
Bobby Williamson

**Robert «Bobby» Williamson** (født 13. august 1961 i Glasgow i Skottland) er en tidligere fotballspiller som nå er landslagssjef for . Han har tidligere vært manager for Kilmarnock og Hibernian i Scottish Premier League, og Plymouth Argyle i Championship.

## Fotballkarriere
### Spillerkarriere
Som spiller var Williamson spiss. Han begynte sin karriere hos Clydebank, og hans 35 mål på 85 kamper førte til en overgang til Rangers. Etter et skadeplaget opphold hos Glasgow-klubben flyttet han til England, der han hadde kontrakt med West Bromwich Albion og Rotherham United. Han returnerte til Skottland i 1990 for å slutte seg til Kilmarnock Football Club, som skulle vise seg å bli hans siste som spiller.

### Managerkarriere
Williamson ble manager for Kilmarnock etter at Alex Totten dro. I hans første sesong som manager vant klubben den skotske cupfinalen i 1997 ved å slå Falkirk 1-0 på Ibrox. Kilmarnock avsluttet også godt i Scottish Premier League og han ledet dem til spill i Europa, der de spilte i alt åtte kamper i løpet av tre sesonger. Han maktet også å lokke høyt profilerte spillere som de skotske landslagsspillerne Ally McCoist og Ian Durrant, og den tidligere franske landslagsspilleren Christophe Cocard, til klubben.

Williamson tok på seg en ny managerutfordring med Hibernian i februar 2002, der han overtok et lag som hadde spilt 18 ligakamper på rad uten seier. En seier mot St. Johnstone i Williamsons første kamp med hovedansvaret fjernet raskt faren for nedrykk. På grunn av økonomiske problemer i klubben måtte Williamson selge flere av de beste spillerne, og han ble aldri venn med Hibs-supporterne. Han spøkte selvironisk om dette forholdet med å referere til seg selv som huneren fra Glasgow. Likevel maktet Hibs å frembringe mange utmerkede unge spillere, som bl.a. Scott Brown, Derek Riordan, Garry O'Connor, Kevin Thomson og Steven Whittaker. Williamson ledet sitt unge lag til finale i den skotske ligacupen i 2004, men de ble slått 2&ndash;0 av Livingston.

## Referanser


## Eksterne lenker
* 
* Bobby Williamson, Post War English & Scottish Football League A – Z Player's Database
Konfliktåret 1789

## Pågående kriger
*Den russisk-svenske krig (1788-1790)
**Det russiske keiserdømmet på den ene siden.
**Sverige på den andre siden.
*Nordvestlige indianerkrig (1785-1795)
**USA på den ene siden
**Den vestlige konføderasjonen på den andre siden.
*Den russisk-tyrkiske krig (1787-1792)
**Det russiske keiserdømmet og Keiserdømmet Østerrike på den ene siden
**Det osmanske rike på den andre siden.
*Tyttebærkrigen (1788-1789)
**Danmark-Norge på den ene siden.
**Sverige på den andre siden.

## Hendelser
* 28. april – Mytteriet på Bounty
* 13. juni – Svenskene beseirer russerne i det første slaget ved Porrassalmi. Dette er den første svenske seieren i et feltslag siden Karl XIIs tid.
* 19. juni – Svenskene beseirer russerne i det andre slaget ved Porrasalmi.
* 28. juni – Svenskene beseirer russerne i slaget ved Uttismalm.
* 9. juli – Danmark-Norge avgir en nøytralitetsdeklarasjon og drar seg dermed ut av den svensk-russiske krigen, etter internasjonalt påtrykk.

* 14. juli – Den franske revolusjon innledes ved stormen på Bastillen i Paris.
* 15. juli – Svenskene beseires av russerne i slaget ved Kaipiais.
* 21. juli – Svenskene beseirer russerne i slaget ved Parkumäki.
* 26. juli – Sjøslaget ved Öland, mellom de svenske og russiske marinene, slutter uavgjort.
* 7. august – Krigsdepartementet i USA dannes.
* 15. august – Artilleriduellen ved Korkiansaari holme, mellom de svenske og russiske marinestyrkene, slutter uavgjort.
* 24.-25. august – Den svenske skärgårdsflottan beseires av den russiske i det første sjøslaget ved Svensksund.

## Referanser
Roj Friberg

**Roj Friberg** (født 1934 i Uddevalla, død 30. september 2016) var en svensk grafiker og maler, bosatt i Veddige i Sverige og i Lofoten. Som grafiker har han benyttet den litografiske teknikken. Hans formspråk beveger seg innenfor en figurativ skala. Friberg har sin utdannelse fra Sløjdforeningens Skola i Göteborg og Valand Konstskola.

Han er innkjøpt av en rekke nordiske kunstmuseer, blant annet Moderna Museet i Stockholm, Nationalmuseum i Stockholm, Nasjonalgalleriet i Helsingfors, Trondheim Kunstmuseum i Trondheim og Åbo Konstmuseum i Åbo.

## Referanser


## Eksterne lenker
* Kunstverket.no
Jønjiljotunnelen

**Jønjiljotunnelen** er en veitunnel på fylkesvei 37 i Notodden kommune i Telemark. Tunnelen er 784 meter lang og ble åpnet som en del av Tinnsjøvegen i 1992. Tunnelen ble forlenget med 20 meter sommeren 2020 på grunn av rassikring, fra 764 til 784 meters lengde. Samtidig fikk tunnelen montert vifter.

Byggekostnad var en del av 370 millioner kroner for hele Tinnsjøvegen i 1992, og sammen med Presturatunnelen ble den renovert for tilsammen 147 millioner i 2011. Begge tunnelene ble forlenget med 20 meter som en del av sikring i 2020, for en kostnad på 24 millioner tilsammen.

## Se også
*Presturatunnelen
*Lynneviktunnelen
*Finnekåsatunnelen
*Veitunneler i Norge

## Referanser


## Eksterne lenker
* Jønjiljotunnelen på Google StreetView
Ruud Boffin

**Ruud Jorge Boffin** (født 1987) er en belgisk tidligere fotballspiller.

## Karriere
Ruud Boffin spilte juniorfotball for den belgiske klubben , før han i 2005 skiftet klubb til . Han fikk ikke en eneste kamp for PSV, og hans første profesjonelle kamp kom da han var på utlån hos FC Eindhoven.
I 2008 gikk han over til MVV, der ble han utlånt til VVV-Venlo i halve 2009-2010-sesongen.
I september 2010 skrev han under en toårskontrakt for West Ham. Han debuterte for West Ham 18. desember 2010, i en kamp mot , som endte 1-1. Han var andrevalg i  bak engelske Robert Green.

## Referanser


## Eksterne lenker
*
Emsley D. Tromp

**Emsley D. Tromp** (født 9. oktober 1959 i Willemstad) er en curaçaoisk bankmann som fra 1991 var sentralbanksjef (*president*) i Curaçao og Sint Maartens sentralbank (Centrale Bank van Curaçao en Sint Maarten). Han ble suspendert fra stillingen i oktober 2017.

Tromp har ph.d. i sosialøkonomi fra Pennsylvania State University i USA. Denne graden fikk han i 1984.

Han startet sin yrkeskarriere sin internrevisor for Shell Curaçao NV, samtidig som han underviste på deltid ved University of the Netherlands Antilles. Undervisningen fortsatte han med fram til 1987. I 1985 begynte han hos sentralbanken. I 1987 ble han utnevnt til direktør, med ansvar for pengepolitikk og overvåkning av finansnæringen, og i 1991 ble han utnevnt til sentralbanksjef. Han overtok da for Vimy Antonio Servage, som hadde hatt denne stillingen siden 1986. I oktober 2017 ble Tromp suspendert fra stillingen som sentralbanksjef. Han ble frikjent i saken om skattesvik som ble reist mot ham.

## Referanser


## Eksterne lenker
* Curaçao og Sint Maartens sentralbank – ''Board of Executive Directors''
Mardan

**Mardan** (pashto: مردان) er en by i distriktet Mardan i den pakistanske provinsen Khyber Pakhtunkhwa. Byen har 250 000 innbyggere. 

## Galleri

Fil:Mardan Railway Station - franek.jpg
Fil:Mardan College Chowk.jpg
Fil:Bacha Khan Chowk, Mardan - panoramio.jpg

## Eksterne lenker
* 
* Mardan District
Det andre slaget ved Porrasalmi

**Det andre slaget ved Porrassalmi** utspilte seg den 18. og 19. juni 1789. Russerne, som hadde trukket seg tilbake til Kristina, angrep igjen etter at å ha fått forsterkninger den 18. juni, og til tross for at også dette angrepet ble slått tilbake, måtte svenskene likevel dagen etter gi opp sin stilling og trekke seg tilbake til Jokkas. 

## Se også
* Slaget ved Porrassalmi 12.-13. juni 1789
Knut Erik Jensen (1981)

:*Denne artikkelen omhandler pianisten. For filmregissøren, se [[Knut Erik Jensen]]*

**Knut Erik Jensen** (født 1981), også kjent som **Atmasukha Ananda**, er en norsk pianist fra Selbu som særlig har tolket Aleksandr Skrjabin og Edvard Grieg. 

I oppveksten spilte han saksofon i sju år, og i 1999 ble Jensen norgesmester i solotrekkspill. 

Han er utdannet i klaver og trekkspill ved Heimdal videregående skole og studerte klassisk piano ved Musikkonservatoriet i Trondheim. Her avla han også sin mastergrad i russisk musikk, hvor han som avsluttende eksamenskonsert framførte Skrjabins klaverkonsert i fiss-moll med Trondheim Symfoniorkester. I denne perioden tok han også undervisning hos Håvard Gimse.

I studieårene turnerte Jensen med fiolinisten Bjarne Fiskum og cellisten Anne Lise Fagerli i en oppsetning av russisk kammermusikk. Han har også turnert med klezmer-orkesteret Kilombo, vært studiomusiker og arrangert musikk for trekkspillensembler.

Julaften 2005 framførte han «Geistliches Wiegenlied» av Brahms med mezzosopranen Randi Stene i en NRK1-sending fra Nidarosdomen. I 2007 turnerte han i USA og Canada med en soloforestilling om Edvard Griegs liv og musikk. To år senere oppførte Jensen forestillingen *Nordic Elegance* i USA. Han har også spilt Griegs klaverkonsert i a-moll med flere orkestre, og opptrådt med blant andre Janne Berglund.

## Diskografi
Jensen har spilt på album med Kilombo og svartmetall-bandet Perished.

### Solo
* *Edvard Grieg Anniversary Collection*, klaveralbum, 2007

## Referanser


## Eksterne lenker
*
George Steiner

**George Steiner** (født 23. april 1929 i Neuilly-sur-Seine i Frankrike, død 3. februar 2020 i Cambridge i Storbritannia) var en franskfødt amerikansk litteraturkritiker, professor, filosof, forfatter, oversetter og pedagog.

## Liv og virke
### Bakgrunn
George Steiner var sønn av den østerrikske jøden (Friedrich) Frederick George Steiner og hans hustru Elsie Steiner. Faren (født 1890 i Lidice) stammet fra enkle kår, men var i Wien blitt en innflytelsesrik bankier. Moren kom fra Elsass. En storonkel på morssiden var Karl Emil Franzos. 

Steiners foreldre forlot Østerrike i 1924 på grunn av den voksende antisemittisme, og bosatte seg i Frankrike. George lærte seg fransk, engelsk og tysk, og oppmuntret av faren leste han seg dannelseslitteraturens klassikere. Han begynte på  *[[Lycée Janson de Sailly]]* i 16. arrondissement i Paris. 

I mai 1940 flyktet familien til Genova og kom seg derfra videre til New York. Knappe fire uker senere hadde tyskerne inntatt Paris. Alle de andre jødiske klassekamerater ved hans *lycée* i Paris ble i løpet av krigen drept i konsentrasjonsleirene.

Steiner fortsatte ved *French Lycée* i New York og tok i 1947 *baccalauréat*. Han ble amerikansk statsborger i 1944. Steiner studerte videre i Chicago (M.A.) og ved Harvard (B.A.). I Cambridge ble han promovert til doktor ved Balliol College. 

### Karriere
Han begynte å publisere allerede i studenttiden. Fra 1952 til 1956 var han en redaktør ved tidsskriftet *[[The Economist]]* i London. 

Steiner var professor i engelsk og litteraturvitenskap ved Universitetet i Genève mellom 1974 og 1994, professor i litteraturvitenskap og ved University of Oxford i 1994–1995 og professor i poesi ved Harvard University (2001–2002). Han bodde i Cambridge i England, hvor han fra 1969 var ansatt ved Churchill College ved University of Cambridge.  

Han var gift med forfatter og historiker Zara Shakow Steiner, og de fikk en sønn, David Steiner (kommissær for utdanning i New York City) og en datter, Deborah Steiner (professor i klassisk historie ved Columbia University). 

Steiner holdt også et Fulbright-professorat i Innsbruck i Østerrike i 1958–1959. Etter flere år som frilans skribent og sporadisk foreleser, aksepterte Steiner stillingen som professor i engelsk og litteraturvitenskap ved Universitetet i Genève i 1974, en stilling han holdt i 20 år. Steiner ble professor emeritus ved Genève University i 1994, og han ble Honorary Fellow ved Balliol College i Oxford University i 1995. Steiner var en regelmessig bidragsyter av anmeldelser og artikler til mange forskjellige tidsskrifter og aviser, inkludert *[[The Times Literary Supplement]]* og *[[The Guardian]]*. Han skrev for *The New Yorker* i over 30 år.

## Referanser


## Eksterne lenker
* 
*
Nicholas Ridley

**Nicholas Ridley** (født ca. 1500 i Tynedale i Northumberland i England, henrettet 16. oktober 1555 i Oxford) var en engelsk biskop av London som ble henrettet ved brenning på bålet. 

## Liv og virke
### Bakgrunn
Nicholas Ridley ble utdannet ved Royal Grammar School, Newcastleand Pembroke College og senere ved University of Cambridge, der han ble tildelt sin mastergrad i 1525.

### Prest, professor
Like etter at Ridley ble ordinert som prest reiste han til Paris for å få sin videre utdannelse. 

Etter hjemkomsten til England rundt 1529, ble han ansatt som professor ved Cambridge University i 1534. Rundt denne tiden var det betydelig debatt om pavens overhøyhet i riket. Ridley var godt bevandret på bibelsk hermeneutikk. 

Ridley ble utnevnt av daværende erkebiskop av Canterbury, Thomas Cranmer, til å tjene som en av hans feltprester. I april 1538 valgte erkebiskopen Ridley til prest i Herne i Kent. Ridley ble også valgt til Master of Pembroke College. 

I 1543 ble Ridley anklaget for kjetteri, men han klarte å motbevise dette. Erkebiskop Thomas Cranmer hadde besluttet å støtte den engelske reformasjonen som oppstod på denne tiden, ved å gradvis erstatte den gamle garde i hans kirkelige provins med menn som fulgte den nye tenkningen.

### Biskop
Ridley ble derfor valgt til biskop av Rochester i 1547, og kort tid etter at Ridley begynte i dette embetet fikk han ordre om at alteret i alle kirkene  i hans bispedømme burde fjernes, og i stedet skulle det settes inn bord for å feire den siste nattverden til Jesus. 

Ridley ble brent på bålet på grunn av forræderi mot den britiske staten og for å ha støttet Jane Grey som også ble henrettet.

## Referanser
Themsentunnelen

**Themsentunnelen** er en undersjøisk tunnel som går under elven Themsen i London. Den er 11 meter bred, 6 meter høy og 396 meter lang og ligger 23 meter under vannoverflaten (målt ved høyvann). Tunnelen ble bygd mellom 1825 og 1843, og var den første tunnelen som ble fullført under en farbar elv.

Tunnelen skulle brukes til hestekjerrer, men ble aldri benyttet til dette formålet. I dag er den en del av jernbanenettet London Overground på East London-linjen.

## Eksterne lenker
*
Surinams herrelandslag i fotball

**Surinams herrelandslag i fotball** (nederlandsk: *Suriname voetbalelftal*) representerer Surinam i internasjonal fotball. Selv om Surinam geografisk ligger i Sør-Amerika er de med i det nord- og mellomamerikanske fotballforbundet; CONCACAF. De har siden 1938 deltatt i VM-kvalifisering, men har aldri kommet til et VM-sluttspill

## Resultater i mesterskap
Oliver Wendell Holmes

**Oliver Wendell Holmes** (født 29. august 1809 i Cambridge i Massachusetts, død 7. oktober 1894 i Boston) var en amerikansk lege, professor, foredragsholder og forfatter.
## Biografi
Holmes ble av sin samtid betraktet som en av 1800-tallets beste forfattere og er anerkjent som et viktig medisinsk reformator. Holmes ble utdannet ved Phillips Academy og Harvard College. Etter endt eksamen fra Harvard i 1829 studerte han for en kortere periode juss før han begynte som lege. Han begynte å skrive poesi i ung alder, og ett av hans mest kjente verker, *Old Ironsides*, ble utgitt i 1830. Etter endt opplæring fra flere medisinske skoler i Paris ble Holmes innvilget sin legeutdannelse ved Harvard *Medical School* i 1836. Han underviste ved Dartmouth Medical School før han returnerte for å undervise ved Harvard University, og for en tid, fungerte han som dekan der. Under hans lange professorat ved flere universiteter, ble Holmes en talsmann for ulike medisinske reformer. 

Holmes trakk seg fra sitt professorat ved Harvard i 1882, men skrev dikt, romaner og essays til sin død i 1894. Mange av hans litterære verker ble publisert i magasinet *The Atlantic Monthly*. For sine litterære prestasjoner og annet ble han tildelt en rekke tillitsver ved universiteter rundt om i verden. Holmes la ofte handlingen til Boston-området han kom fra, og mye var ment å være humoristisk eller konversasjon. Noen av Holmes' medisinske skrifter, spesielt hans essay om smittefare ved barselfeber, publisert i 1843, ble ansett som nyskapende for sin tid.

## Bibliografi
* *The autocrat of the breakfast-table* (1858)
* *[[John Lothrop Motley]]* (1878)
* *The poet at the breakfast-table* (1884)
* *Dorothy Q* (1893)
* *Life and letters of Oliver Wendell Holmes* (1896)

## Referanser
Høgåsbakken Alpinsenter

**Høgås Alpinsenter** er Holmestrands eneste alpinanlegg. Anlegget eies og drives av Botne Skiklubb. Høgås Alpinsenter har to skitrekk og to nedfarter, det lengste på 700 meter.
Det er kafé med enkel severing tilrettelagt for bevegelseshemmede.

## Referanser
Jeg og Du

***Jeg og Du*** er hovedverket til den jødiske religionsfilosofen Martin Buber. Verkets hovedtanke er at mennesket har to grunnleggende forskjellige måter å relatere til omverdenen på: Et «Jeg-Det»-forhold, og et «Jeg-Du»-forhold. Disse to relasjonstypene er kvalitativt forskjellige, og kun i «Jeg-Du»-forholdet kommer menneskets dypeste vesen til uttrykk. Her trer mennesket ut av sin normale tingliggjorte selv- og verdensoppfatning, og trer i stedet inn i en meningsbærende dybdedimensjon. Man går derved fra å oppleve seg selv (og verden) som et objekt, en gjenstand, til å møte seg selv og den annen som noe ureduserbart, et nærvær.

Bubers tanker har fått stor betydning innen forskjellige retninger av teologi, humanistisk psykologi og pedagogikk.

*Jeg og Du* er utgitt på norsk i seriene *Cappelens Upopulære Skrifter* og *Bokklubbens Kulturbibliotek* (2003). Sistnevnte utgivelse har et lengre innledende idehistorisk essay av Terje G. Simonsen.
Funktor

**Funktorer** er tilordninger som kan tenkes på som funksjoner mellom kategorier. 

## Definisjon
La *C* and *D* være kategorier. En **(kovariant) funktor** *F* fra *C* til *D* er en tilordning som
* til ethvert objekt X \in C tilordner et objekt F(X) \in D,
* til enhver morfi f:X\rightarrow Y \in C tilordner en morfi F(f):F(X) \rightarrow F(Y) \in D slik at de følgende krav oppfylles:
** F(\mathrm{id}_{X}) = \mathrm{id}_{F(X)}\,\! for alle X \in C
** F(g \circ f) = F(g) \circ F(f) for alle morfier f:X \rightarrow Y\,\! og g:Y\rightarrow Z.\,\!

En **kontravariant funktor** *F* fra *C* til *D* er en tilordning som
* til ethvert objekt X \in C tilordner et objekt F(X) \in D,
* til enhver morfi f:X\rightarrow Y \in C tilordner en morfi F(f):F(Y) \rightarrow F(X) \in D slik at de følgende krav oppfylles:
** F(\mathrm{id}_{X}) = \mathrm{id}_{F(X)}\,\! for alle X \in C
** F(g \circ f) = F(f) \circ F(g) for alle morfier f:X \rightarrow Y\,\! og g:Y\rightarrow Z.\,\!

Funktorer må altså bevare identitetsmorfier og komposisjon av morfier.

## Eksempler
I kategorien **F**-vektorrom for en gitt kropp **F** er de følgende tilordningene funktorer: 
* Tilordning av dualrom *V** til et vektorrom *V*.
* Tilordning av homomorfier inn i og ut av *V*. Hom(V,–) er kovariant og Hom(-,V) er kontravariant.
* Tilordning av '''F'''-tensorprodukt med *V*.
Endless Harmony

***Endless Harmony*** er et samlealbum fra The Beach Boys, utgitt i 1998. Albumet inneholder tidligere uutgitt materiale, og ble utgitt i forbindelse med en dokumentarfilm om bandet. Sangene på albumet er hovedsakelig demoer og alternative versjoner, som for eksempel en stereo-miks av «Surfer Girl» og en ferdigstilt versjon av sangen «Loop de Loop (Flip Flop Flyin' in an Aeroplane)», samt tidligere uutgitte konsertopptak av kjente The Beach Boys-sanger. Albumet inneholder også små smakebiter fra det uutgitte albumet *[[Smile (The Beach Boys-album)|SMiLE]]*.

## Sporliste
Alle sangene er skrevet av Brian Wilson og Mike Love, unntatt hvor annet er notert.

#«Soulful Old Man Sunshine» (utdrag fra låtskriver-økt) (B. Wilson, Rick Henn) – 0:42
#«Soulful Old Man Sunshine» (B. Wilson, R. Henn) – 3:25
#«Radio Concert Promo 1» – 0:15
#Medley: (live) (B. Wilson, M. Love, Roger Christian, Chuck Berry) – 3:33
##«Surfin' Safari»
##«Fun, Fun, Fun»
##«Shut Down»
##«Little Deuce Coupe»
##«Surfin' USA» 
#* *Innspilt 22. oktober 1966 i [[Michigan]]*
#«Surfer Girl» (alternativ lydmiksing) (Brian Wilson) – 2:27
#«Help Me, Rhonda» (alternativ singelversjon) – 2:50
#«Kiss Me, Baby» (remix, stereo) – 2:42
#«California Girls» (remix, stereo) – 2:44
#«Good Vibrations» (live) – 3:40
#* *Innspilt under [[lydsjekk]] 8. desember 1968 i London*
#«Heroes and Villains» (demo) (B. Wilson, Van Dyke Parks) – 2:27
#**Innspilt 4. november 1966, inneholder også deler av «I'm in Great Shape» og «Barnyard» fra [[Smile (The Beach Boys-album)|SMiLE]]*
#«Heroes and Villains» (live) (B. Wilson, V. D. Parks) – 3:40
#«God Only Knows» (live) (B. Wilson, Tony Asher) – 2:45
#* *Live i studio, innspilt i september 1967*
#«Radio Concert Promo 2» – 0:15
#«Darlin'» (live) – 2:26
#* *Innspilt 21. juni 1980 i Knebworth*
#«Wonderful»/«Don't Worry Bill» (B. Wilson, V. D. Parks, Ricky Fataar, Blondie Chaplin, Steve Fataar, Brother Fataar) – 5:52
#**Medley innspilt 23. november 1972 i [[Carnegie Hall]] i [[New York City]]*
#«Do It Again» (tidlig versjon) – 2:30
#«Break Away» (demo) (B. Wilson, Reggie Dunbar) – 2:38
#* *Reggie Dunbar er et [[psevdonym]] for [[Murry Wilson]]*
#«Sail Plane Song» (B. Wilson, Carl Wilson) – 2:12
#«Loop de Loop (Flip Flop Flyin' in an Aeroplane)» (B. Wilson, C. Wilson, Al Jardine) – 2:56
#* *Innspillingen påbegynt i mars 1969, og fullført av Al Jardine 4. juli 1998*
#«Barbara» (Dennis Wilson) – 2:58
#«'Til I Die» (alternativ lydmiks) (B. Wilson) – 4:52
#«Long Promised Road» (live) (C. Wilson, Jack Rieley) – 4:17
#* *Innspilt 23. november 1972 i Carnegie Hall i New York City*
#«All Alone» (Carli Muñoz) – 3:36
#«Brian's Back» (M. Love) – 4:07
#«Endless Harmony» (Bruce Johnston) – 3:29
#* *Inkludert skjult spor med en [[a cappella|a cappella-versjon]] av «Kiss Me, Baby»*

## Eksterne lenker
*
DS «Kronprindsesse Victoria»

**DS «Kronprindsesse Victoria»** ble bygget av Stavanger Støberi & Dok som byggenummer 3. Hun ble levert til reder E. Berentsen i august 1882. Videresolgt til Mons Egge, Haugesund i 1899. 
Eierskifte igjen i 1910, til Kr. Høgh- Hervig, også Haugesund

Lastet med kull forlot «Kronprindsesse Victoria» Pelaw-on-Tyne nær Newcastle. Ruten ville ta henne ned langs østkysten av England, rundt Norfolk og inn i Den engelske kanal. 
Utenfor kysten av Norfolk ligger Haisborough Sands, en sandbanke med en lengde av 16&nbsp;km (nordvest-sørøst) og bredde av 1,6&nbsp;km. «Kronprindsesse Victoria» treffer sandbanken og forliser, 5 av mannskapet omkommer.

## Historie
* 1882:	Oktober: Levert som «Kronprindsesse Victoria» for E. Berentsen, Stavanger
* 1893:	Overført til D/S Kronprindsesse Victorias Rederi (E. Berentsen), Stavanger
* 1899:	Solgt til Mons Egge m.fl., Haugesund
* 1910: 	Overtatt av Kr. Høgh-Hervig m.fl., Haugesund
* 1917:	26. november: Grunnstøtte på Haisborough Sands på reise Pelaw-on-Tyne – Treport med kull. 5 av mannskapet omkom.

## Kilder
*Erling Jensen: *Stavanger Støberi & Dok*, 2008 ISBN 9788292309568
* Stavanger Støberi & Dok

## Eksterne lenker
* http://www.skipet.no
* Stavanger Støberi & Dok
George Baird

**George Hetzel Baird ** (født 5. mars 1907 i Nebraska, død 4. september 2004) var en amerikansk friidrettsutøver som deltok i de olympiske leker 1928 i Amsterdam.

Baird ble olympisk mester i friidrett under OL 1928 i Amsterdam. Han var med på det amerikanske stafettlaget som vant 4 x 400 meter, med tiden 3.14,2 som var ny verdensrekord, foran Tyskland og Canada. De andre på laget var Emerson Spencer, Frederick Alderman og Raymond Barbuti.

## OL-medaljer
* 1928  Amsterdam -  **Gull** i friidrett, 4 x 400 meter  USA

## Eksterne lenker
*
Richard Burgi

**Richard Burgi** (født 30. juli 1958 i Montclair, New Jersey) er en amerikansk skuespiller på TV og film. 

Han er mest kjent for rollen som Karl Mayer på den populære TV-serien *[[Frustrerte fruer]]*. Hans familie var svært involvert i det lokale teateret. Hans bror Chuck Burgi var trommeslager for den kjente musikeren Billy Joel. Etter videregående skole reiste Burgi gjennom store deler av USA og Europa og tok mange forskjellige strøjobber. Burgi giftet seg med Lori Kahn, den 25. november 1995. De har to sønner, Jack og Samuel, sammen. Burgi begynte sin karriere som skuespiller i New York i såpeoperaer som f.eks. *One Life to Live*, *Another World* og *As The World Turns*.

Etter å ha flyttet til Los Angeles spilte han i såpeoperaen *[[Days of Our Lives]]*. Hans første større hovedrolle var i 1994 med TV-serien *One West Waikiki*. Burgi hadde senere tilbakevendende roller på TV-serier som *The District*, *[[24 (TV-serie)|24]]* og *[[Judging Amy]]*. Siden 2004 har Burgi jevnlig dukket opp på TV-serien *Frustrerte fruer* der han spilte karakteren Karl Mayer. I 2007 fikk Burgi en rolle i skrekkfilmen *Hostel: Part II* og i 2009, spilte han politimann i filmen *Friday the 13th*.

## Eksterne lenker
*
The Greatest Hits – Volume 2: 20 More Good Vibrations

***The Greatest Hits – Volume 2: 20 More Good Vibrations*** er et samlealbum fra The Beach Boys, utgitt i 1999 av Capitol Records. Albumet ble utgitt samtidig med *[[The Greatest Hits – Volume 1: 20 Good Vibrations]]*. Albumet inneholder de hitsinglene fra 1963&ndash;1966 som ikke kom med på Volume 1, samt bandets singelhits i perioden 1967&ndash;1969. Også på dette albumet er produsentkrediteringene revidert, da «Heroes and Villains», «Wild Honey», «Darlin'» og «Friends» er kreditert Brian Wilson som produsent og ikke The Beach Boys som på originalutgivelsene.

Albumet kom på 192.-plass på Billboard 200 i USA. 

## Sporliste
Alle sangene er skrevet av Brian Wilson og Mike Love, unntatt hvor annet er notert. Alle sporene er singlenes mono-versjoner, unntatt hvor annet er notert.

#«In My Room» (B. Wilson, Gary Usher)&nbsp;– 2:11
#«The Warmth of the Sun»&nbsp;– 2:50
#«Don't Worry Baby» (B. Wilson, Roger Christian)&nbsp;– 2:50
#«All Summer Long» (mono album-miks)&nbsp;– 2:06
#«Wendy» &nbsp;– 2:23
#«Little Honda»&nbsp;– 1:50
#«When I Grow Up (To Be a Man)»&nbsp;– 2:02
#«Please Let Me Wonder»&nbsp;– 2:45
#«You're So Good to Me»&nbsp;– 2:14
#«The Little Girl I Once Knew»&nbsp;– 2:36
#«Caroline, No» (B. Wilson, Tony Asher)&nbsp;– 2:17
#«Heroes and Villains» (B. Wilson, Van Dyke Parks)&nbsp;– 3:37
#«Wild Honey»&nbsp;– 2:37
#«Darlin'»&nbsp;– 2:12
#«Friends» (B. Wilson, Dennis Wilson, Carl Wilson, Al Jardine)&nbsp;– 2:30
#«Do It Again»&nbsp;– 2:18
#«Bluebirds Over the Mountain» (Ersel Hickey)&nbsp;– 2:51
#«I Can Hear Music» (stereo singelmiks) (Jeff Barry, Ellie Greenwich, Phil Spector)&nbsp;– 2:38
#«Break Away» (stereo singlemiks) (B. Wilson, Reggie Dunbar)&nbsp;– 2:55
#* *Reggie Dunbar er et [[psevdonym]] for [[Murry Wilson]]*
#«Cottonfields» (Huddie Ledbetter)&nbsp;– 3:04

## Eksterne lenker
*
Hammer (symbol)

**Hammer** er brukt som symbol i kunst og forskjellige typer kjennetegn for sammenslutninger, i varemerker, logoer, flagg, segl og våpenskjold.

En hammer utformet som en grafisk figur, har vært et symbol fra gammel tid. Særlig betegner hammeren en smed eller en annen som arbeider med hendene.

I norrøn mytologi er hammeren et viktig symbol for Tors hammer Mjølner.

I flagg og andre kjennetegn er en hammer, gul på rød bunn, brukt av arbeiderbevegelsen.

Tre hammere inngår som de sentrale figurene i mestermerket som bare kan brukes av håndverksmestere som har mesterbrev. I mestermerket er det tre hammere, plassert en over to og innenfor et sirkelrundt tannhjul som er omgitt av en sirkel og nederst av et skriftbånd med ordet MESTER som delvis dekker tannhjulets nedre del.Loven om mesterbrev fra 1986, § 1 tredje ledd, har bestemmelser om hvem som kan bruke den faglige betegnelsen mester.

Fra nyere tid har Norge kommunevåpen med en opprett hammer for Ballangen, mens en skråstilt hammer er kommunevåpen for Iveland. Hammer inngår som en figur i norske slektsvåpen for blant andre slektene Gade, Klingenberg, Koren og Smith.

Krysslagt hammer og feisel er symbol for bergverksdrift. Figurene inngår i kommunevåpenet til Røros. Plassert under en stilisert kongekrone, er figurene kjennetegn for  Direktoratet for mineralforvaltning med Bergmesteren for Svalbard (tidligere *Bergvesenet*).

Hammer og sigd er brukt av kommunistiske organisasjoner,  blant annet i det tidligere Sovjetunionens flagg.

En stilisert hammer kan være plassert sammen med – og ved siden av – en stilisert tang. Disse to figurene har vært brukt sammen i norske segl og våpenskjold for smeder og smedlaug helt fra middelalderen. Det kan ikke alltid fastslås om seglets innehaver arbeidet som smed. To hammere og en tang finnes i det svenske landskapsvåpenet til Härjedalen som også er kommunevåpen.

Sammenstillingen av en hammer og en tang finnes i flere norske personers segl, både innenfor en skjoldformet innramming og uten slikt skjold. Figurene kan være utformet bare ved hjelp av enkle streker og tilsvare bumerker. I  små segl kan det imidlertid være vanskelig å se om figurene er ment å bestå bare av streker, eller om de skal bestå av flater og kunne være våpenskjold med farger.

## Litteratur
*H.J. Huitfeldt-Kaas m.fl.: *Norske [[segl|Sigiller]] fra Middelalderen*, Oslo 1899-1950, bl.a. segl nr nr 199, 611, 723.
* Ernst Verwohlt: «Borgerlig heraldik», *[[Heraldisk Tidsskrift]]*, 1. bind, København 1960-64, side 102
*Hans Cappelen: *Norske slektsvåpen*, Oslo 1969 (2. opplag 1976)
* Herman L. Løvenskiold: *Heraldisk nøkkel*, Oslo 1978
*Hans Cappelen og Knut Johannessen: *Norske kommunevåpen*, Oslo 1987
* Harald Nissen og Monica Aase: ''Segl i Universitetsbiblioteket i Trondheim'', Trondheim 1990
* Anders Bjønnes m. fl. (redaktører): *Segltegninger fra [[hylling]]ene i Norge 1591 og 1610*, Norsk Slektshistorisk Forening, Oslo 2010
Fedaheitunnelen

**Fedaheitunnelen** er en veitunnel i Kvinesdal kommune i Agder. Den er en del av europavei 39 og delvis på fylkesvei 465. Den er 1&nbsp;434 meter lang og ble åpnet i 2006. Inne i tunnelen er det et planskilt kryss med arm til Hangelandsvika. Armen er en del av fylkesvei 465, som videre deler trasé med europaveien øst for krysset frem til Opofte.

## Se også
* Fedafjorden bru

## Eksterne lenker
* Bilde av sørøst-innslaget (armen) på fylkesvei 465 med Fedafjorden bru i bakgrunnen.